**Katolikus óvodákban dolgozó dajkák VIII. találkozója**

KPSZTI, 2013. november 15.

A „**Hit és erkölcs**” c. előadás vázlata

Előadó: **Dr. Sánta János** atya, teológiai tanár

Vázlat

1. Nincs „nem hívő” ember. Minden ember hisz valamiben, vagy valakiben, ha nem az élő Istenben, akkor valamilyen „istenpótlékban”.
2. Alapvető hitvallásom komoly hatást gyakorol mindennapjaimra, döntéseimre, emberi kapcsolataimra. Kinek milyen istene van, olyan az erkölcse is.
3. A hit és az erkölcs valamilyen szintje minden ember lelke mélyén jelen van, még ha nem is így nevezi, és nem is mer, vagy nem tud róla beszélni.
4. Korunk embere egyrészt a tudást isteníti, ezzel együtt a vallásos hitet fölöslegesnek, sőt akadálynak tartja a fejlődés útjában. Mások korunk szellemi zűrzavarával nem tudnak mit kezdeni, és sodródnak, csapódnak ide-oda, vagy magukba roskadnak.
5. Kisgyermekek gondozói számára fontosnak látom, hogy a gyermekek, akiknek még romlatlan a bizalma (alapvető hite), éljenek olyan légkörben, ahol egyszerűen jól és biztonságban érzik magukat. Szerintem ily módon egyszerűen „erkölcsösek” lesznek. Úgy látom, ma egyre több pedagógus, akárhány éves is a rá bízott gyermek/fiatal, egyre inkább szülői szerepet és felelősséget hordoz.